










eelnõu
NARVA LINNAVALITSUS
KORRALDUS
	Narva
	                     03.10.2018. a. nr ................


Koha-aadressi määramine
(Sõpruse tn 19)
1. Asjaolud ja menetluse käik
Vastavalt Vabariigi Valitsuse 20.12.2007. a määrusele nr 251 „Aadressiandmete süsteem“ tuleb kogu vabariigis korrastada aadressiandmed. 
Ruumiandmete seaduse kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga. 

Koha-aadressi määramise üldnõuete kohaselt määratakse liikluspinna järgi määratavates lähiaadressides kasutatavad aadressinumbrid viisil, mille kohaselt ühel pool liikluspinda kõrvuti asetsevatel maaüksustel või järjestikku paiknevatel hoonetel on paaritud numbrid ja teisel pool liikluspinda asetsevatel maaüksustel või järjestikku paiknevatel hoonetel on paarisnumbrid.

Narva Linnavalitsuse 16.11.2016. a. korralduse nr 1219-k „Koha-aadressi määramine (AÜ VESILIILIA)“ kohaselt ja sellele lisatud plaanil  on maaüksus, aadressiga Sõpruse tn 20a.

Kuna maaüksuse, lähiaadressiga Sõpruse tn 20a (katastritunnus 51108:002:0003) aadressinumber ei vasta ülaltoodud nõuetele, siis Narva Linnavalitsus koha-aadressi määrajana tagades koha-aadressi järjepidevuse ning järgides linna ühetaolise nummerdamise tava, viib läbi koha-aadressi korrastamise menetluse määrates maaüksusele katastritunnusega 51108:002:0003 aadress Sõpruse tn 19, Narva (asendiplaan lisatud).
Kõnesoleva krundi omanikku teavitati kavandatava aadressi muutmisest (tähitud 03.09.2018. a. kiri nr 1-13.3/3610), millele vastuväiteid ei esitatud.
2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014. a määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maaüksusele katastritunnusega 51108:002:0003 aadress Narva linn, Sõpruse tn 19.

4. Rakendussätted
4.1 Tunnistada kehtetuks Narva Linnavalitsuse 16.11.2016. a. korralduse nr 1219-k „Koha-aadresside määramine (AÜ VESILIILIA)“ punkti 3 veeru „uus aadress“ rida 37; 
4.2 Kohustada Narva Linnavalitsuse Arhitektuuri- ja Linnaplaneerimise Ametit teha korraldus    teatavaks maaüksuse omanikule;

4.3  Korraldus jõustub teatavakstegemisest;
4.4 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

